Document ID: 31986D0131

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 11ης Μαρτίου 1986
που τροποποιεί την απόφαση 83/471/ΕΟΚ περί της επιτροπής κοινοτικού ελέγχου για την εφαρμογή της κλίμακας κατατάξεως σφαγίων χονδρών βοοειδών
(86/131/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1208/81 του Συμβουλίου της 28ης Απριλίου 1981 περί της θεσπίσεως κοινοτικής κλίμακος κατατάξεως σφαγίων των χονδρών βοοειδών (1), και ιδίως το άρθρο 5 τέταρτο εδάφιο,
Εκτιμώντας:
ότι η απόφαση 83/471/ΕΟΚ (2), όπως τροποποιήθηκε από την απόφαση 84/375/ΕΟΚ (3), καθόρισε τις λεπτομέρειες εφαρμογής των επιτοπίων επαληθεύσεων που πραγματοποιούνται από την επιτροπή κοινοτικού ελέγχου που αναφέρεται στο άρθρο 5 του κανονισμού (ΕΟΚ) αριθ. 1208/81·
ότι λαμβάνοντας υπόψη την διεύρυνση της Κοινότητας και την πείρα που αποκτήθηκε, πρέπει να τροποποιηθούν ορισμένες από τις λεπτομέρειες αυτές, ιδίως η σύνθεση της επιτροπής ελέγχου και η συχνότητα των επιτοπίων επαληθεύσεων· ότι πρέπει, συνεπώς, να τροποποιηθεί η απόφαση 83/471/ΕΟΚ·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 83/471/ΕΟΚ τροποποιείται ως εξής:
1. Στο άρθρο 2 παράγραφος 1 δεύτερο εδάφιο, προστίθενται οι όροι «καθώς και οι λεπτομέρειες της παρεμβάσεως».
2. Το άρθρο 2 παράγραφος 2 τροποποιείται ως εξής:
α) στην πρώτη φράση, οι όροι «έξι μέλη» αντικαθίστανται από τους όρους «εννέα μέλη»·
β) στην πρώτη περίπτωση οι όροι «δύο εμπειρογνώμονες» αντικαθίστανται από τους όρους «τρεις εμπειρογνώμονες»·
γ) η τέταρτη περίπτωση διαγράφεται·
δ) προστίθεται η ακόλουθη περίπτωση:
«- τρεις εμπειρογνώμονες των άλλων κρατών μελών».
3. Το άρθρο 3 παράγραφος 2 αντικαθίσταται από το ακόλουθο κείμενο:
«2. Οι επιτόπιες επαληθεύσεις πραγματοποιούνται τουλάχιστον μία φορά κάθε δύο χρόνια σε κάθε κράτος μέλος και μπορούν εν ανάγκη, να συνοδεύονται από συμπληρωματικές αποστολές. Στην περίπτωση αυτή, το μέγεθος της επιτροπής μπορεί να μειωθεί.
Το πρόγραμμα των ελέγχων καταρτίζεται από την Επιτροπή μετά από διαβούλευση με τα κράτη μέλη. Στη διεξαγωγή των επαληθεύσεων μπορούν να συμμετέχουν και οι υπάλληλοι του επισκεπτομένου κράτους μέλους.»
4. Στο άρθρο 3 παράγραφος 4, οι όροι «το αργότερο τρείς εβδομάδες» αντικαθίστανται από τους όρους «το ταχύτερο δυνατό».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 11 Μαρτίου 1986.

Labels: 2
15
17
6